VS002013
Datum: 1997-01-15T01:00:00.000+01:00
datum_sodbe_i_stopnje: 2007-07-13T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice
fischer: hudi primeri
odskodnina: 42.000,00 EUR
opombe: II Ips 1042/2008 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Delavec v premogovniku.

## Škodni dogodek

Poškodovan v nesreči pri delu, v oči mu je brizgnila emulzija iz cevi.

## Poškodba

Pretres možganov, udarnino desne podlahti in desne strani prsnega koša, poškodbo vek obeh oči, pretres obeh mrežnic s krvavitvami in grozečo raztrganino mrežnic obeh očes, pretres in razpoko žilnice levega očesa in močan udarec v glavo (tudi posttravmatska depresivna nevroza).

## Telesne bolečine

16.000,00 EUR Pol ure po nesreči se je tožnik zbudil iz nezavesti in je trpel zelo hude bolečine v glavi, ob prihodu v bolnico pa so bile bolečine omiljene. Glavobole je imel ves čas od nesreče in sicer: pol leta neprekinjeni glavoboli, 1 mesec po nesreči hudi glavoboli, pol leta srednje močni in stalni, eno leto srednje močni z redkimi dnevi manjših bolečin, po uvedbi nevrološko psihiatrične terapije eno leto in pol po nesreči blažji oziroma znosni glavoboli vse do leta 2001. Tudi po letu 2001 glavoboli še občasno prisotni.

#### Hospitalizacija

Zaradi krvavitve na mrežnicah izvršena fotokoagolacija z argonskim laserjem.

#### Ambulantno zdravljenje

7 kontrolnih pregledov.

#### Nevšečnosti med zdravljenjem

Očesne kapljice in mazila z antibiotiki, ketonal, sredstva za utrjevanje ožilja. Izguba vida oziroma občutek slepote, tri dni popolnoma slep, četrti dan je začel zaznavati svetlobo na levo oko in deseti dan na desno oko (neorientiranost v bolnici, ni mogel jesti, tri dni ležanja).

## Strah

5.000,00 EUR Ekstremen primarni strah ob samem brizgu emulzije in takrat, ko se je zbudil iz nezavesti (trajal je prve štiri dni, ko ni nič videl), prvo noč niti ni spal, ni vedel ali je mrtev ali ne, še en teden hudega sekundarnega strahu, dokler ni videl svetlobe na drugo oko, tri mesece srednji sekundarni strah (dokler se mu vid ni nekoliko stabiliziral), blažji sekundarni strah doživlja še danes in ga bo tudi v bodoče, saj se mu vid lahko vsak trenutek poslabša.

## Zmanjšanje življenjske aktivnosti

21.000,00 EUR V sled poškodbe vida tožnik lahko bere le 5 minut skupaj, TV lahko gleda največ 30 minut (eno leto ni mogel brati in gledati TV - zahodna civilizacija bazira 72% na vidni zaznavi). Prikrajšan je pri vklapljanju v življenje, ima motnje spanja, razpoloženja, čustvovanja, samomorilne misli, motnje libida (je nerazpoložen, mrk, izgubil je veselje in zanimanje do dejavnosti). Okrnjena je tudi njegova delovna pridobitna socialna sposobnost (zmanjšana je njegova aktivnost glede dela, zaposlitve), ne more se več ukvarjati s športom, ima nenehne glavobole, 50% ZŽA na vseh življenjskih področjih (33,33% invalidnost), tožnik trpi duševne bolečine, ki so posledica dezintegracije njegove psihofizične celovitosti, ki jo je povzročila poškodba; sedaj funkcionira na nižjem nivoju izredno občutljive, ranljive in manj učinkovite nevrotsko motene osebnosti; lažje oziroma znosne duševne bolečine bodo trajale verjetno do smrti.

---

ZOR člen 200, 203